Likumprojekts

**Grozījums Sociālo pakalpojumu un sociālās palīdzības likumā**

Izdarīt Sociālo pakalpojumu un sociālās palīdzības likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.) šādu grozījumu:

Papildināt likumu ar VII nodaļu šādā redakcijā:

"**VII nodaļa**

**Administratīvā atbildība sociālo pakalpojumu jomā un kompetence sodu piemērošanā**

**49. pants. Administratīvā atbildība par normatīvajos aktos sociālo pakalpojumu sniedzējiem noteikto prasību vai sociālo pakalpojumu kvalitātes nenodrošināšanu, kas rada vai var radīt tiešus draudus pakalpojuma saņēmēja drošībai vai veselībai**

Par normatīvajos aktos sociālo pakalpojumu sniedzējiem noteikto prasību vai sociālo pakalpojumu kvalitātes nenodrošināšanu, kas rada vai var radīt tiešus drau­dus sociālā pakalpojuma saņēmēja drošībai vai veselībai, piemēro naudas sodu sociālo pakalpojumu sniedzējam – fiziskajai personai vai amatpersonai no 12 līdz 128 naudas soda vienībām, juridiskajai personai no 16 līdz 260 naudas soda vienībām.

**50. pants. Administratīvā atbildība par sociālā pakalpojuma sniegšanu bez reģistrēšanās sociālo pakalpojumu sniedzēju reģistrā**

Par sociālā pakalpojuma sniegšanu bez reģistrēšanās sociālo pakalpojumu sniedzēju reģistrā piemēro brīdinājumu vai naudas sodu sociālo pakalpojumu sniedzējam – fiziskajai personai vai amatpersonai no 8 līdz 128 naudas soda vienībām, juridiskajai personai no 14 līdz 260 naudas soda vienībām.

**51. pants. Kompetence sodu piemērošanā**

Administratīvo pārkāpumu procesu par šā likuma 49. un 50. pantā minētajiem pārkāpumiem veic Labklājības ministrija."

Likums stājas spēkā vienlaikus ar Administratīvo pārkāpumu procesa likumu.

Labklājības ministra vietā –

Ministru prezidenta biedrs,

ekonomikas ministrs

Arvils Ašeradens